als_Latn dik_Latn sag_Latn
Makinat vetë-drejtuese të Google-it janë bërë edhe më shumë inteligjente. Google njoftoi se ka testuar këto makina në rrugë, ku kanë ecur gati 700 mijë milje pa asnjë drejtues, dhe përveç kësaj ato kanë arritur t’u përgjigjen sinjaleve rrugore.
Makinat autonome gjithashtu janë të afta të gjejnë vetë një vend për parkim, të shmangin përplasjen me një mjet tjetër si dhe mund të gjejnë vetë korsinë e duhur ku duhet të ecin. Kompania realizoi një video ku shfaqet një nga makinat që po ecën në Kaliforni, ku është dhe selia e Google-it.
“Drejtimi i makinës në një milje rrugë në qytet është shumë më i vështirë sesa në autostradë, me ekzistencën e qindra objekteve të ndryshme që lëvizin sipas rregullave rrugore të vendosura në një zonë të vogël,” shpjegoi Google në një postim të bërë në faqen e saj zyrtare. “Ne kemi përmirësuar softuerin tonë, kështu ai mund të dallojë qindra objekte të ndryshme në të njëjtën kohë si këmbësorët, autobusët, një sinjal për ndalesë e nxjerrë nga një roje kufitare, apo një çiklist i cili po tregon me gjeste për kthesën e ardhshme.”
Pavarësisht progresit që kanë bërë këto makina, Google e pranon se ka akoma shumë punë për të bërë për këto pajisje. Kompania tha se qëllimi është që kjo teknologji të bëhet publike në vitin 2017.
(Herë të lexuara: 260)
als_Latn als_Latn als_Latn als_Latn als_Latn